Държавен вестник, бр. 101, 2024 г., стр. 35

БРОЙ  101	
Д Ъ Р Ж А В Е Н  В Е С Т Н И К 	
СТР.  35   
6. други недопустими разходи съобразно 
приложимия режим и правилата за държав­
ните помощи.
(12) Корекциите по ал. 9 не могат да водят 
до невъзможност за изпълнение на целите на 
проекта или на дейностите по изпълнението 
му в цялост и в тези случаи проектът не се 
одобрява за финансиране.
(13) Кандидатът се уведомява за извърше­
ните корекции по ал. 8 и 9 със съобщаването 
на резултата по чл. 19.
Чл. 19. (1) Работата на оценителната ко­
мисия приключва с доклад за дейността є от 
председателя. Към него се прилага електронна 
форма, която съдържа:
1. предложените за финансиране проекти, 
подредени в последователност според дадена­
та им оценка в низходящ ред, и размера на 
финансирането със средства от фонда;
2. проекти, които не са предложени за 
финансиране поради недостиг на средства, 
подредени в последователност според дадената 
им оценка в низходящ ред в продължение на 
реда по т. 1;
3. проекти, които не отговарят на усло­
вията за административно съответствие и 
допустимост;
4. неодобрени за финансиране проекти;
5. мотивите за решенията на комисията 
по т. 1, 2, 3 и 4.
(2) Докладът се предава на изпълнителния 
директор и управителния съвет по електро­
нен път.
Чл. 20. В 7-дневен срок от получаването 
на оценителния доклад с приложените към 
него документи управителният съвет:
1. одобрява доклада, или
2. връща доклада за провеждане на оце­
няването и класирането от етапа, в който са 
допуснати нарушения, когато те са отстраними, 
и определя разумен срок за отстраняването 
им, или
3. не одобрява доклада, когато в проце­
дурата са допуснати съществени нарушения, 
които не могат да бъдат отстранени.
Чл. 21. Резултатите от конкурса се обявяват 
на интернет страницата на Фонда и се съоб­
щават по електронен път на кандидатите чрез 
информационната система за кандидатстване.
Раздел V
Сключване на договори за предоставяне на 
средства от Фонда. Изпълнение и отчитане 
на договори
Чл. 22. (1) В 7-дневен срок от одобряване­
то на оценителния доклад изпълнителният 
директор издава заповед за предоставяне на 
финансови средства на предложените за фи­
нансиране проекти съгласно одобрения доклад 
по чл. 19, ал. 1, т. 1.
(2) При неусвоен финансов ресурс по кон­
курсната процедура средствата се предоставят 
за проекти от същата конкурсна процедура 
от списъка по чл. 19, ал. 1, т. 2 по реда на 
тяхното класиране до изчерпване на сред­
ствата. Преразпределянето на средствата по 
предходното изречение се извършва след из­
даване на заповед на изпълнителния директор 
и решение на управителния съвет.
Чл. 23. (1) Условията за финансово подпо­
магане, целесъобразното разходване на пре­
доставените финансови средства от Фонда и 
тяхното отчитане се уреждат със сключване 
на договор за предоставяне на средства от 
Фонда при условията на чл. 4, ал. 1.
(2) Договорът по ал. 1 се сключва от из­
пълнителния директор в двуседмичен срок 
от съобщаването на резултатите от конкурса.
(3) Одобреният проект на кандидата е 
неразделна част от договор по ал. 1.
(4) При отказ или неявяване на одобрен 
кандидат за сключване на договор в срока по 
ал. 2 средствата се преразпределят на канди­
датите по чл. 19, ал. 1, т. 2, одобрени по реда 
на тяхната последователност, до изчерпване 
на средствата.
(5) Когато с договора по ал. 1 се предос­
тавя държавна/минимална помощ, същият 
представлява акт за предоставяне на помощ 
по смисъла на чл. 11 от Закона за държавните 
помощи (ЗДП), а изпълнителният директор е 
администратор на съответната помощ.
Чл. 24. Фондът може да извършва авансово, 
междинно и окончателно плащане по всеки 
един договор при условията, определени в 
документите по чл. 4, ал. 1, т. 2, както следва:
1. авансово плащане може да се извърши 
еднократно в размер до 70 % от договореното 
финансиране по сключения договор за пре­
доставяне на средства от Фонда;
2. междинно плащане може да се извър­
ши еднократно при представяне от страна 
на изпълнителя и последващо одобряване от 
страна на Фонда на междинен съдържателен 
и финансов отчет, като размерът на междин­
ните плащания не може да превишава 80 % 
от договореното финансиране по сключения 
договор;
3. окончателно плащане се извършва след 
представяне от страна на изпълнителя и пос­
ледващо одобряване от страна на Фонда на 
окончателен съдържателен и финансов отчет; 
размерът на окончателното плащане не може 
да бъде по-малък от 20 % от одобрения размер 
на подпомагането от Фонда.
Чл. 25. (1) Получателите на средства по 
реда на тази наредба са длъжни да спазват 
условията и изискванията, произтичащи от 
договора за предоставяне на средства от 
Фонда, да изпълнят съответния проект в съ­
ответствие с одобрения проект при спазване 
на принципите за добро финансово управле­
ние – икономичност, ефикасност и ефектив­
ност на разходваните средства.